















z 22. mája 2013,


ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a o zmene a doplnení niektorých zákonov


Národná rada Slovenskej republiky sa uzniesla na tomto zákone:

Čl. I

Zákon č. 36/2005 Z. z. o rodine a o zmene a doplnení niektorých zákonov v znení uznesenia Ústavného súdu Slovenskej republiky č. 297/2005 Z. z., nálezu Ústavného súdu Slovenskej republiky č. 615/2006 Z. z., zákona č. 201/2008 Z. z.,  zákona č. 217/2010 Z. z.,  nálezu Ústavného súdu Slovenskej republiky č. 290/2011 Z. z. sa mení a dopĺňa takto:

1. § 76 sa dopĺňa odsekmi 3 a 4, ktoré znejú:

„(3) V prípade omeškania povinného s plnením výživného určeného rozhodnutím súdu, má oprávnený právo požadovať úroky z omeškania z nezaplatenej sumy podľa predpisov občianskeho práva.

(4)  Plnenie výživného povinným sa započítava najprv na istinu a až po uhradení celej istiny sa započítava na úroky z omeškania.“.


2. V § 79 ods. 1 sa na konci pripájajú tieto slová: „a  úroky z omeškania podľa  predpisov občianskeho práva“.





3. Za § 119 sa vkladá § 119a, ktorý vrátane nadpisu znie:


„§ 119a
Prechodné ustanovenie k úpravám účinným od 15.júna 2013

Omeškanie s plnením výživného, ktoré vzniklo pred 15. júnom 2013, sa riadi podľa doterajších predpisov účinných do  14. júna 2013.“.


Čl. II
 
	Zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení zákona Národnej rady Slovenskej republiky č. 89/1993 Z. z., zákona Národnej rady Slovenskej republiky č. 150/1993 Z. z., zákona Národnej rady Slovenskej republiky č. 85/1994 Z. z., zákona Národnej rady Slovenskej republiky č. 232/1995 Z. z., zákona č. 12/1998 Z. z., zákona č. 457/2000 Z. z., zákona č. 162/2001 Z. z., zákona č. 418/2002 Z. z., zákona č. 531/2003 Z. z., zákona č. 215/2004 Z. z., zákona č. 382/2004 Z. z., zákona č. 420/2004 Z. z., zákona č. 432/2004 Z. z., zákona č. 341/2005 Z. z., zákona č. 621/2005 Z. z., zákona č. 24/2007 Z. z., zákona č. 273/2007 Z. z., zákona č. 330/2007 Z. z., zákona č. 511/2007 Z. z., zákona č. 264/2008 Z. z., zákona č. 465/2008 Z. z., zákona č. 71/2009 Z. z., zákona č. 503/2009 Z. z., zákona č. 136/2010 Z. z., zákona č. 381/2011 Z. z., zákona č. 286/2012 Z. z., nálezu Ústavného súdu Slovenskej republiky č. 297/2012 Z. z. a zákona č. 64/2013 Z. z.  sa mení takto:

V § 4 ods. 2 písm. e) sa slová „ako aj v konaní o jeho zvýšení“ nahrádzajú slovami „v konaní o jeho zvýšení, ako aj v konaní o uplatnení práva na zaplatenie úrokov z omeškania s plnením výživného“.

Čl. III

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z. a zákona č. 324/2012 Z. z. sa mení a dopĺňa takto:

V § 77 ods. 5 druhej vete sa za slová „sa koná“ vkladajú slová „v mimoriadnom skúšobnom období v septembri nasledujúceho školského roka alebo“.

V § 77 odsek 7 znie:
„(7) Na opravnú skúšku externej časti maturitnej skúšky a písomnej formy internej časti maturitnej skúšky podľa odsekov 1 a 5 sa žiak prihlási riaditeľovi školy do 30. júna, ak sa opravná skúška koná v septembri nasledujúceho školského roka, alebo do 30. septembra nasledujúceho školského roka, ak sa opravná skúška koná v riadnom skúšobnom období nasledujúceho školského roka.“.

V § 86 ods. 2  prvej vete sa na konci bodka nahrádza čiarkou a pripájajú sa tieto slová: „ak ju koná v riadnom skúšobnom období.“.

V § 90 ods. 1  prvej vete sa na konci bodka nahrádza bodkočiarkou a pripájajú sa tieto slová: „ak je poslednou časťou maturitnej skúšky externá časť maturitnej skúšky alebo písomná forma internej časti maturitnej skúšky podľa § 76 ods. 5 a koná sa v mimoriadnom skúšobnom období v septembri nasledujúceho školského roka, vysvedčenie o maturitnej skúške sa vydá najneskôr do desiatich dní od jej konania.“.




Čl. IV

Tento zákon nadobúda účinnosť  15. júna 2013. 











prezident Slovenskej republiky








predseda Národnej rady Slovenskej republiky









predseda vlády Slovenskej republiky

